TIMEΓRI 9
Leemeṛ yeḥbis Irmiya lhedṛa ɣef Yahwa
Tikwal, m’ara nheddeṛ i lɣaci ɣef Yahwa, ţmesxiṛen fell-aneɣ neɣ zeeefen. M’ara neţwali annect-a, nezmer a nebɣu a neḥbes ur nheddeṛ ara. Yella wasmi i k-d-teḍra akka i keččini?— Adlis Iqedsen yeḥka-d ɣef yiwen ilemẓi i gḥemmlen aṭas Yahwa, lameena qrib yeḥbes ur iheddeṛ ara fell-as. Ilemẓi-yagi isem-is Irmiya. Eyya-d a nẓer menhu-t.
Yiwen wass, Yahwa iḍleb-as i Irmiya ad iweṣṣi medden akken ur xeddmen ara ayen n diri. D ayen i s-iweeṛen mliḥ i Irmiya. Irmiya yugad. Yenna-yas i Yahwa: “Ur ẓriɣ ara d acu ara sen-iniɣ. Nekk bezzaf i meẓẓiyeɣ.” Meena, Yahwa yerra-yas-d: “Ur ţţagad ara. A k-eiwneɣ.”
Irmiya yebda ihi yeqqar i medden belli ad ţţueaqben ma yella ur beddlen ara. Amek i twalaḍ, ad beddlen?— Xaṭi. Bdan ţmesxiṛen fell-as yerna zeefen mliḥ. Kra seg-sen bɣan a t-nɣen ula ţ-ţimenɣiwt! Ar ɣur-ek, amek i gḥuss iman-is Irmiya?— Imi yugad, yenna: “Ur ţeawadeɣ ara yakk ad hedṛeɣ ɣef Yahwa.” Dɣa d ṣṣeḥ yeḥbes?— Ala, ur yeḥbis ara. Iḥemmel xilla Yahwa, daymi ur yezmir ara ad yeḥbes lhedṛa fell-as. Ihi, imi ur yeḥbis ara, Yahwa iḥuder-it.
Di lemtel, yiwet n tikkelt, kra n leibad imcumen ḍeggren Irmiya ɣer lbir yeččuṛen d aluḍ. Ur yesei ayen ara yečč wala ayen ara isew. Leibad-agi bɣan a t-ǧǧen ad yemmet dinna. Lameena, ieawen-it Yahwa; ur yemmut ara!
Acu i d-tḥefḍeḍ seg wayen yexdem Irmiya?— Γas akken tikwal yella yeţţagad, leemeṛ yeḥbis lhedṛa ɣef Yahwa. M’ara teţmeslayeḍ ɣef Yahwa, yezmer lḥal kra n leibad ad ţmesxiṛen fell-ak neɣ ad zeefen. Ahat aţ-ţenneḥcameḍ neɣ aţ-ţagadeḍ. Acu kan, ɣur-ek aţ-ţḥebseḍ ur theddṛeḍ ara ɣef Yahwa. A k-iţeawan dima, akken i geawen Irmiya.
ΓER-ED DEG WEDLIS IQEDSEN
Irmiya 1:4-8; 20:7-9; 26:8-19, 24; 38:6-13
eng_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn